inden leenhoff dair onder die goede gheleghen sijn Ende nae
dien dat de voirs goerdt ghewesen was tot sijne thonisse Ende
de voirs jan vanden berghe hem sijn vermet ghelijt ende ghelijdt
heeft Soe es bij vonissen dir scpen van loven ghewijst dat
de voirs goordt mids den tractate voirs ghehouden sijn sal vand
opticht jans vanden berghe mair meyndt de selve jan vandn bghe
enich recht te hebben vanden voirs leengoeden dat zij dat volghen
mach inden hoff dair die goede gheleghen sijn cor meldert
cokroul oudrogghe rethemans septv
stuvel stpt e pro walteir h
It jan vanden bossche briede t eender zijden ende wout vanden niste
gheheeten persken tande sijn voir hen huen eenen inde naecomelige
eenswordden der pointen hier nae bescren die sij malcanden ghelooft
hebbin tot ewighen daghen tonderhouden alse van eender gooten
die de voirs wouter heeft ligghen in sijn voirte bij sinte gheertrude
persse aen die boelhaghe tusschen den hoff hen mychiels absoloens
rydden ende tstraetken gaende vander voeren tsinte gtruden perssen
weert Te weten dat de selve goete alsoe die nu dair leeght
ende gaende es onder derle des voirs jans dair neven ghelege
tot in een savoir dat de voirs jan dair staen heeft ende alsoe voort
tot inde voere voirs tot ewighen daghen sal blive ligghen om dwat
des voirs wouts uuter voirs sijnd bouten comen dair dair te leyden
en te ghave Welke goote in goeder reparacie ghehouden sal wordde
vanden voirs wouten ende sijne naecomelinghe besitten vand voirs
vouten zonder des voirs jans oft sijnd naecomelinghe cost Ende ofts
behoefde mids der voirs reparacie int erve des voirs jans enige
opbrekinghe te doen dat die de voirs wout ende sijn naecomelinge
weder ome stellen sullen inden yersten state alsoe die stont doenmen
die opbrack Item es voort vurwde dat de voirs jan en katlijne
gheheete pets sijn wijff huer beyder leefdaghe en des lanxsten loven
van hen beyden duende inde voirs houte des voirs wouts zullen
moghen op dat hen ghelieft legghen dzie oft viere amen wijns
zonder wedersegghen des voirs wouts cor ouderogghe vechemans
septeb v